Referat af FLORA bestyrelsesmøde 28. august 2017

Til stede: Birte Nielsen, Steen Dan Christiansen, Alexia Sejer, Lizzi Edlich, Gitte Nielsen, Benny Steen Jensen, Michael E. Henriksen

Afbud: Anja S. Hansen, Britt S. Vilstrup

1. **Valg af dirigent**

Lizzi fik tjansen.

1. **Valg af referent**

Den tjans fik Lizzi også.

1. **Planlægning af 2. halvårs aktiviteter + et par stykker i foråret**

Blandt de mange gode forslag, der var fremkommet besluttede vi følgende:

1. I løbet af efteråret (ca. oktober) arrangeres en vandretur til Bolund med David Boertmann som turguide. Aht. arbejdstiden skal arrangementet ligge enten morgen eller eftermiddag.

Steen og Lizzi er tovholdere på arrangementet.

1. I løbet af december står FLORA for følgende julehyggeaktiviteter:
   1. Nissevenner på frivillig basis: Gitte og Birte er tovholdere. Afsløring ifm. julebanko 18/12.
   2. Guf/lækkerier løbende gennem måneden. Michael og Benny er tovholdere. Vi vil ikke som sidste år lave faste samlinger, men lade det være op til folk selv at arrangere fælles pauser, når der er tid og lyst.
   3. Julebanko 18/12, kl. 14.30, med mange og flotte præmier. Michael og Benny er tovholdere.

Der var ikke umiddelbart stemning for Luciaoptog. Skulle nogen have lyst at arrangere det, har vi kronen fra sidste år liggende.

1. 1. marts 2018 tager vi ind og ser DJØF med løgn i Roskilde. FLORA giver et tilskud på 100 kr. til billetten. Spisning inden showet for egen regning. Britt giver besked til Iben, som har tilbudt at være tovholder på arrangementet.
2. Eventuelt kan vi afvikle foreningens generalforsamling, inden vi tager afsted til spisning og DJØF med løgn show.
3. Vi vil forsøge at lave en besigtigelsestur i løbet af maj 2018. Forslag er besøg på Koldkrigsmuseet. Der har vi været tidligere, men det er længe siden, og de har fået nye spændende ting at se/prøve. Rammerne for en sådan tur skal afklares (skal vi have et AU-fagligt indslag, arbejdstid osv.). Vi drøfter det nærmere på næste møde.

Ifm. planlægning og gennemførsel af arrangementer skal vi huske, at vi også kan inddrage kollegaer. Evt. kan vi genoplive kvartalsgrupperne i en eller anden form. Det drøfter vi nærmere på næste møde.

Ift. julefrokost afventer vi tilbagemelding fra BIOS, om de er interesserede i en fælles julefrokost. Steen følger op, og vi drøfter nærmere på næste møde.

Oktoberfest kunne ikke gennemføres fælles med institutterne i år. Vi forsøger, om det kan lade sig gøre næste år.

1. **Eventuelt**

På forespørgsel fra Michael fortalte Alexia, at FLORA har både mobile pay og kreditkort. Det er en god idé at benytte mobile pay, når der er egenbetaling til arrangementer.

Økonomi: Vi har godt 17.000 kr. på kontoen. Der kommer ca. 4.000 yderligere ind resten af året.

1. **Næste møde**

Birte finder mødetidspunkt om en måneds tid.